Paterna ajusta el servei de bus municipal als requisits del Govern pel coronavirus
03/04/2020

# Paterna ajusta el servei de bus municipal als requisits del Govern pel coronavirus

[![Paterna ajusta el servei de bus municipal als requisits del Govern pel coronavirus](/images/noticias/2020/04/bus-paterna-gr.jpg)](/images/noticias/2020/04/bus-paterna-gr.jpg)

03.04.2020

A partir del pròxim dilluns 6 d'abril, les 3 línies d'autobús municipal de Paterna redueixen al voltant d'un 50% la seua freqüència de pas

L'Ajuntament de Paterna ha reduït al mínim essencial el servei d'autobús municipal per a ajustar-lo a l'ordre ministerial del 30 de març per la qual es dicten instruccions sobre reducció de serveis de transport de viatgers durant la vigència de l'estat d'alarma i contribuir així a frenar la propagació del coronavirus.  
  
D'aquesta manera, a partir del pròxim dilluns, 6 d'abril tant la línia d'autobús municipal, coneguda com a línia A, com el bus de Lloma Llarga-València i el bus de Paterna a la Fe veuran reduïts els seus horaris i freqüència de pas en un 40%, 60% i 44% respectivament i només operaran de dilluns a divendres, aconseguint així que les 3 línies tinguen freqüències similars a les de dies no laborables.  
  
Els nous horaris i freqüències de pas poden consultar-se en la web www.paterna.es i www.edetaniabus.com  
  
Des que es va decretar l'estat d'alarma, l'ús de l'autobús municipal a Paterna ha disminuït el nombre de viatgers en un 92% a Paterna, en un 93% el de Lloma Llarga i en un 80% el de la Fe, unes dades que demostren que la ciutadania paternera està complint rigorosament amb el confinament.  
  
A més d'ajustar les freqüències de pas, des que va començar aquesta situació d'emergència l'empresa adjudicatària del servei d'autobús municipal de Paterna segueix unes escrupoloses mesures de neteja i higiene diària dels vehicles que, a més de circular amb les finestretes obertes i el sistema de ventilació de manera de renovació de l'aire, controlen en tot el moment l'aforament de l'autobús que està reduït al 50% de la seua capacitat.